**ხელშეკრულება N**

**ქ. თბილისი 2025წ.**

1. **ხელშეკრულების მხარეები:**

ერთის მხრივ, შპს „სახელმწიფო კვებითი უზრუნველყოფა“ (ს/კ 404482537) წარმოდგენილი მისი დირექტორის, ბ-ნი გიორგი ღვამბერიას სახით (შემდგომში - „კომპანია“), მეორეს მხრივ -------------- (შემდგომში - „შემსრულებელი“), ვდებთ წინამდებარე ხელშეკრულებას შემდეგზე:

1. **ხელშეკრულების საგანი**

2.1. წინამდებარე ხელშეკრულება არეგულირებს მხარეთა შორის ურთიერთობებს, რაც წარმოიშობა კომპანიის კვებითი მომსახურების გაწევის შედეგად დაგროვილი საკვები კერძების ნარჩენების გატანით აღმოსავლეთ საქართველოსა და თბილისის ტერიტორიაზე არსებული ობიექტებიდან;

2.2. წინამდებარე ხელშეკრულების საფუძველზე შემსრულებელი ვალდებულია ყოველ კალენდარულ დღეს საკუთარი სატრანსპორტო საშუალებითა და საკუთარი სუფთა, დეზინფიცირებული, ჰერმეტულად თავდახურული, ჭურჭელით (25-200 ლიტრის მოცულობის) ზემოაღნიშნულ ტერიტორიებზე მდებარე კვების ობიექტებიდან სრულად გაიტანოს არსებული საკვები კერძების ნარჩენები.

**3. მხარეთა ვალდებულებები**

**3.1. კომპანია ვალდებულია:**

3.1.1. მოათავსოს საკვები კერძების ნარჩენები მითითებულ ადგილას, საიდანაც შემსრულებელი გაიტანს ნარჩენებს, ხელშეკრულების შესაბამისად.

3.1.2. თავისი მიზეზით არ შეაფერხოს შემსრულებლის მიერ სამუშაოს შესრულება.

**3.2. შემსრულებელი ვალდებულია:**

3.2.1. სრულად აითვისოს და სრულად გაიტანოს კერძების ნარჩენები ხელშეკრულების 2.1 პუნქტით განსაზღვრულ ტერიტორიებზე არსებული ობიექტებიდან.

3.2.2. ხელშეკრულების მოქმედების პერიოდში ყოველდღიურად გაიტანოს ზემოაღნიშნული ტერიტორიიდან საკვები კერძების ნარჩენები, ან ზეპირსიტყვიერი შეთანხმების საფუძველზე, შეთანხმების შესაბამისად.

3.2.3. კომპანიას ყოველდღიურად დაუტოვოს საკვები კერძების ნარჩენებისთვის განკუთვნილი სათადარიგო სუფთა/დეზინფიცირებული ჰერმეტულად თავდახურული ჭურჭელი, რომელშიც კომპანია უზრუნველყოფს საკვები კერძების ნარჩენების მოთავსებას.

3.2.4. კეთილსინდისიერად მოახდინოს საკვები კერძების ნარჩენების წონისა და მოცულობის აღწერა.

3.2.5. საკვები კერძების ნარჩენების გატანისას დაიცვას საქართველოში მოქმედი სანიტარულ ჰიგიენური ნორმები.

3.2.6. ხელშეკრულებით განსაზღვრული წესების შესაბამისად მოახდინოს ანგარიშსწორება. 3.2.7. ხელშეკრულებით განსაზღვრულ ვადაში და კეთილსინდისიერად მოახდინოს ხელშეკრულებით ნაკისრი ვალდებულებების შესრულება.

3.3 მხარეები ვალდებულნი არიან ყოველდღიურად შეადგინონ ფაქტიურად გატანილი საკვები კერძების ნარჩენების მოცულობის შესახებ მიღება-ჩაბარების აქტი.

**4. ანგარიშსწორების წესი**

4.1. საკვები კერძის 1 კგ. ნარჩენის ღირებულება შეადგენს ---------------------------- ლარს.   
 4.2. ანგარიშსწორება უნდა განხორციელდეს უნაღდო ანგარიშსწორების გზით, მე-9 მუხლში მითითებულ კომპანიის საბანკო ანგარიშზე ჩარიცხვით, არაუგვიანეს ყოველი საანგარიშო თვის მომდევნო თვის 15 (თხუთმეტი) რიცხვისა, კომპანიის მიერ გამოწერილი საბუღალტრო ანგარიშ-ფაქტურის შესაბამისად.  
 4.3. ამ ხელშეკრულებით გათვალისწინებული თანხა მოიცავს საქართველოს კანონმდებლობით განსაზღვრულ გადასახადებს.

**5. მხარეთა პასუხისმგებლობა**

5.1. მხარეებს ეკისრებათ პასუხისმგებლობა დაკისრებული ვალდებულების შეუსრულებლობის ან არაჯეროვნად შესრულებისთვის.

5.2. თითოეული მხარე ვალდებულია დაკისრებული ვალდებულება შეასრულოს დადგენილი წესით, შეთანხმების ფარგლებში. ამასთან თითოეულმა მათგანმა ხელი უნდა შეუწყოს მეორე მხარეს დაკისრებული ვალდებულების შესრულებაში. მხარე რომელიც არღვევს ნაკისრ ვალდებულებას, ვალდებულია დაუყოვნებლივ უზრუნველყოს მისი აღმოფხვრა.

5.3. იმ შემთხვევაში, თუ შემსრულებელი არ შეასრულებს წინამდებარე ხელშეკრულებით მასზე დაკისრებულ ვალდებულებას, კერძოდ: წინამდებარე ხელშეკრულების 3.2 პუნქტით (3.2.1-დან 3.2.7-ის ჩათვლით) კომპანია უფლებამოსილია ყოველ კონკრეტულ დარღვევაზე დააკისროს შემსრულებელს ჯარიმა 300 (სამასი) ლარის ოდენობით. ჯარიმის გადახდა არ ათავისუფლებს შემსრულებელს ვალდებულების ჯეროვანი შესრულებისგან.

5.4. იმ შემთხვევაში, თუ შემსრულებელი არ გადაუხდის კომპანიას გატანილი ნარჩენების ღირებულებას ხელშეკრულებით დადგენილ ვადაში, კომპანია უფლებამოსილია შემსრულებელს დაუყოვნებლივ დააკისროს პირგასამტეხლო გადასახდელი თანხის 1%-ის ოდენობით ყოველ ვადაგადაცილებულ დღეზე.

**6. დავის მოწესრიგება**

6.1. მხარეთა შორის წარმოშობილი ნებისმიერი უთანხმოება გადაწყდება ურთიერთშეთანხმების გზით.

6.2. მოლაპარაკებების გზით დავის გადაწყვეტის შეუძლებლობის შემთხვევაში მხარეები იტოვებენ უფლებას, საკუთარი ინტერესების დასაცავად მიმართონ საქართველოს საერთო სასამართლოს.

**7. ფორს-მაჟორი**

7.1. ამ ხელშეკრულების მიზნებისათვის დაუძლეველი ძალა (ფორს-მაჟორი) არის გარემოებები, რომლებიც წარმოიშობა ხელშეკრულების გაფორმების შემდეგ, მხარეთა ნებისაგან დამოუკიდებლად და მიუხედავად მხარეთა მიზანმიმართული მოქმედებებისა, შეუძლებელი ხდება მათი დაძლევა. დაუძლეველი ძალის გარემოებებს მიეკუთვნება: სტიქიური უბედურებები, გადაულახავი ბუნებრივი მოვლენები.

7.2. მხარეებს არ ეკისრებათ პასუხისმგებლობა ხელშეკრულების დარღვევისათვის ან თავისი ვალდებულებების არადროული შესრულებისათვის დაუძლეველი ძალის გარემოებების მოქმედების მთელი დროის განმავლობაში.

**8. დასკვნითი დებულებები**

8.1. ხელშეკრულება ძალაშია --------------- - დან და მოქმედებს 2026 წის 01 ივნისის ჩათვლით.  
 8.2. ხელშეკრულება შეიძლება ვადამდე შეწყდეს შემდეგ შემთხვევებში:  
ა) მხარეთა შეთანხმებით ნებისმიერ დროს;

ბ) კომპანიამ შეწყვიტა, ან შეაჩერა თავისი საქმიანობა;

გ) შემსრულებელმა შეწყვიტა, ან შეაჩერა თავისი საქმიანობა;

დ) მიმდინარეობს მხარის მიმართ გადახდისუუნარობის საქმისწარმოება;

ე) შემსრულებელმა 2-ჯერ ან მეტჯერ დაარღვია ხელშეკრულების პირობები, მიუხედავად იმისა აღნიშნულმა დარღვევამ გამოიწვია თუ არა შემსრულებელზე პირგასამტეხლოს დარიცხვა ან სხვა დამატებითი იძულებითი ღონისძიების განხორციელება;

ვ) შემსრულებელმა ანგარიშსწორების განხორციელების ვადას გადააცილა 15(თხუთმეტი) დღეზე მეტი ვადით.

8.3. წინამდებარე ხელშეკრულების ვადამდე შეწყვეტა მხარეთა შეთანხმებით დასაშვებია, მხოლოდ ინიციატორი მხარის წერილობითი მოთხოვნით, რომელიც უნდა ჩაბარდეს მეორე მხარეს ხელშეკრულების გაუქმების თარიღამდე 5 (ხუთი) დღით ადრე.

8.4. ურთიერთობები, რომლებიც არ არის რეგულირებული წინამდებრე ხელშეკრულებით, გადაწყდება მოქმედი კანონმდებლოობის შესაბამისად.

8.5. ხელშეკრულებაში ცვლილებები შეიძლება შეტანილ იქნეს მხოლოდ წერილობითი ფორმით, რაც დასტურდება მხარეთა უფლებამოსილი პირების ხელმოწერით;

8.6. ხელშეკრულება იდება ქართულ ენაზე, თანაბარი იურიდიული ძალის მქონე ორ იდენტურ ეგზემპლარად და გადაეცემა თითოეულ მხარეს.

**9. მხარეთა რეკვიზიტები**

„კომპანია“ „შემსრულებელი“

ხელმოწერა: -------------------------- ხელმოწერა: ------------------------